Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1185

1. A képzési cél A hegesztő szakmérnök képzés célja olyan, korszerű ismeretekkel rendelkező, az európai normáknak megfelelő szakemberek kiképzése, akik képesek a korábban megszerzett mérnöki tudásuk és a képzés során elsajátított ismeretek birtokában az új tudományos eredmények befogadására, alkalmazására, a korszerű hegesztett szerkezetek gyártásának irányítására, a gyártás felügyeletére, a minőségbiztosítási szervezet működtetésére. (A végzett hegesztő szakmérnöknek olyan átfogó és részletes szakismerettel kell rendelkeznie, hogy az üzemszerű hegesztési gyártás tervezésében, kivitelezésében, felülvizsgálatában végzendő összes feladat és felelősség tekintetében az MSZ EN 719:1995 szabványban előírt követelményeknek maradéktalanul megfeleljen. Ebből adódóan a képzés tananyagának minimálisan az idézett szabvány mellékletében megadott EWF 02-409-93 dokumentumban leírt tananyagot magában kell foglalnia.)

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes